ಮಲಯಾಳಿ ಭಾಷಿಕ ಕುಟುಂಬಕ್ಕೆ ಸೇರಿದ ವನಿತಾ ಹುಟ್ಟಿ ಬೆಳೆದಿದ್ದು ಬೆಂಗಳೂರಿನಲ್ಲಿ. ಚಿಕ್ಕಂದಿನಿಂದಲೇ ಓದಿನಲ್ಲಿ ಅತೀವ ಆಸಕ್ತಿ ಹೊಂದಿದ್ದ ವನಿತಾ ತಮ್ಮ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ಬೆಂಗಳೂರಿನ ಮಲ್ಲೇಶ್ವರಂನಲ್ಲಿರುವ ಬಿ.ಪಿ. ಇಂಡಿಯನ್ ಪಬ್ಲಿಕ್ ಸ್ಕೂಲ್ನಲ್ಲಿ ಪಡೆದಿದ್ದಾರೆ. ಬಿ.ಕಾಂ ಪಧವೀಧರೆಯಾಗಿರುವ ವನಿತಾ ಕಾಲೇಜು ಶಿಕ್ಷಣವನ್ನು ಪಡೆದಿದ್ದು ಮಲ್ಲೇಶ್ವರಂನ ಎಂ.ಇ.ಎಸ್. ಕಾಲೇಜಿನಲ್ಲಿ. ಕಾಲೇಜಿನಲ್ಲಿರುವಾಗ ಪ್ರಿಯದರ್ಶಿನಿ ರೇಷ್ಮೆ ಸೀರೆ ಮಳಿಗೆಗಾಗಿ ರೂಪದರ್ಶಿಯಾಗಿ ಕೆಲಸ ನಿರ್ವಹಿಸಿದ್ದ ವನಿತಾ ಆಗಂತುಕ ಚಿತ್ರಕ್ಕೆ ನಾಯಕಿಯ ಹುಡುಕಾಟದಲ್ಲಿದ್ದ ಸುರೇಶ್ ಹೆಬ್ಳೀಕರ್ ಅವರಿಂದ ಗುರುತಿಸಲ್ಪಟ್ಟರು. ಸಿನೆಮಾದ ಬಗ್ಗೆ ಒಲವು ಹೊಂದಿರದ ವನಿತಾರ ಪೋಷಕರು ಸುರೇಶ್ ಹೆಬ್ಳೀಕರ್ ಒತ್ತಾಯಕ್ಕೆ ಮಣಿದು ಆಗಂತುಕ ಚಿತ್ರದಲ್ಲಿ ತಮ್ಮ ಮಗಳು ನಾಯಕಿಯಾಗಿ ನಟಿಸಲು ಒಪ್ಪಿಗೆ ನೀಡಿದರು.

ವೈಯಕ್ತಿಕ ಜೀವನ
ಬೆಳ್ಳಿತೆರೆ
ವೃತ್ತಿ ಜೀವನ
ಆರಂಭಿಕ ಜೀವನ